Mäntsälän kunnantalo

Mäntsälän kunnantalo on Mäntsälässä, Uudellamaalla sijaitseva kunnallinen virastorakennus. Kunnantalo on järjestyksessä kolmas kunnantalo, joka on rakennettu Mäntsälään. Myös molemmat vanhemmat kunnantalot ovat säilyneet. Näistä toinen toimii museona ja toinen on ollut esimerkiksi kansalaisopiston käytössä.

Historia ja arkkitehtuuri 

Mäntsälän kunnantalo valmistui kesällä 1992. Keskellä Mäntsälän kirkonkylää sijaitsevan rakennuksen on suunnitellut arkkitehti Arto Sipinen. Rakennuksen julkisivumateriaalina on käytetty Palazzo-laattaa, sekä Kurun harmaata graniittia. Kunnantalon sisääntuloaulan lattia puolestaan on valmistettu punaloimuisesta mäntsäläläisestä Aurora-graniitista. Kunnantalo käsittää kolme kerrosta.

Lähteet 

Mäntsälän rakennukset ja rakennelmat
Suomen kunnantalot